[{"text_idx": "#000000", "text": "Jaan Aru \u201cAjust ja arust\u201d\u201cEesti merenduse ajalugu. I\u201dKuhu edasi, Viljandi folk?Viljandi folk 2023 (fotoreportaaz\u030c)Serhi Plohhi \u201cEuroopa va\u0308ravad. Ukraina ajalugu\u201d"}, {"text_idx": "#000001", "text": "Ta\u0308name, et liitusite meie uudiskirjaga."}, {"text_idx": "#000002", "text": "Ka\u0308esoleva aasta esimene kvartal mo\u0308o\u0308dus nii, et vaatasin keskmiselt u\u0308he ma\u0308ngufilmi kuus, ja sama hoogsalt la\u0308ksid ka ja\u0308rgmised kolm kuud. Ko\u0303ik filmid olid nu\u0308u\u0308d muidugi hoolikalt valitud."}, {"text_idx": "#000003", "text": "\u201cThe Vanishing of Sidney Hall\u201d ra\u0308a\u0308gib noorest kirjanikust (Logan Lerman), kes saavutab varakult suure la\u0308bimurde, laialdase tuntuse ning tunnustuse, kuid siis ja\u0308rsku silmapiirilt kaob. Miks? Mis juhtus? Mis temast sai? Tema ja\u0308lgi ajab mees, keda kehastav Kyle Chandler ja\u0308i juba eelmisel sajandil meelde telesarjast \u201cHomsed uudised\u201d, mida ma omal ajal ja\u0308rjepidevalt vaatasin. Mo\u0303tlesin, et peaks nu\u0308u\u0308d vaatama, kuhu ta oma na\u0308itlejateel ta\u0308naseks va\u0308lja on jo\u0303udnud. Chandler sobis rolli pa\u0308ris ha\u0308sti, kuigi ka\u0308is mo\u0303nes mo\u0303ttes taas juba nimetatud telesarjas sissetallatud rada. Teemad on to\u0303sised. Lugu kokkuvo\u0303ttes u\u0308sna kurb."}, {"text_idx": "#000004", "text": "\u201cMiami\u201d sai valitud vaatamiseks rez\u030cisso\u0308o\u0308ri pa\u0308rast. Zaida Bergroth teeb praegu oma ja\u0308rgmist filmi \u201cMarian lapset\u201d, kus ma taustana\u0308itlejana osalen. Vo\u0303tted toimuvad suuresti Olustveres. Vaatasin tema eelmist filmi, et otsustada, kas ma u\u0308ldse tahan tema uues filmis kaasa teha. \u201cMiami\u201d on talle korralik soovituskiri. Teiste hulgas ka\u0308ib ekraanilt la\u0308bi Juhan Ulfsak. \u201cMarian lapset\u201d idee on samuti intrigeeriv ning ma olen lugenud ka selle stsenaariumi, aga ega tegelikult va\u0308ga ha\u0308sti ette ei kujuta, mis sellest lo\u0303puks va\u0308lja tuleb. Selles mo\u0303ttes, et mis vo\u0303tmes see film u\u0308ldse tuleb. \u201cMiami\u201d selle arvamist lihtsamaks ei teinud."}, {"text_idx": "#000005", "text": "\u201cNostalgia\u201d valisin selle ja\u0308rgi, et filmi stsenaariumi u\u0308ks autoritest on Alex Ross Perry, kelle \u201cGolden Exits\u201d tekitas tahtmise vaadata ka tema varasemaid filme. \u201cNostalgia\u201d on tehtud hiljem, jo\u0303udis kinodesse ka\u0308esoleval aastal. Rezis\u030cs\u030co\u0308o\u0308r Mark Pellington. Ka see film koosneb, nagu \u201cGolden Exits\u201d, sisuliselt lugude jutustamisest selle so\u0303na ko\u0303ige otsesemas ta\u0308henduses. Inimesed lihtsalt ra\u0308a\u0308givad. Erinevad inimesed, erinevad lood, kuid otsapidi omavahel seotud. Perry filme peab edasi vaatama. Kui aega saan, siis ka varasemaid."}, {"text_idx": "#000006", "text": "Keskmiselt u\u0308ks film kuus on ku\u0308ll a\u0308a\u0308rmiselt va\u0308he, mingit u\u0308levaadet filmimaailmas toimuvatest arengutest sedasi ei saa, aga samas ja\u0308tab see muljetele aega settimiseks, laseb filmidel paremini no\u0308. kohale jo\u0303uda. Eks paistab, kas suudan sellist tempot hoida."}]